เสถียร ถูกปล่อยตัว หลังจำคุกเกือบ 2 ปี มาตรา 112
คนขายซีดีที่ถูกจับจากมาตรา 112 เมื่อปี 2554 เนื่องจากขายซีดีเข้าข่ายหมิ่น ได้รับการปล่อยตัวในวันที่ 2 ก.พ.ที่ผ่านมา ท่ามกลางการต้อนรับจากคนเสื้อแดงราว 20 คน2 ก.พ. 56 เวลา 9.40 น. เสถียร หนึ่งในผู้ต้องขังคดี ม.112 ได้รับการปล่อยตัวจากเรือนจำพิเศษกรุงเทพ โดยมีญาติและคนเสื้อแดงประมาณ 20 คนให้การต้อนรับอย่างอบอุ่น หลายคนได้มอบเงินขวัญถุงให้กับเขาและญาติเพื่อเป็นกำลังใจในการดำรงชีวิตต่อไปเสถียรกล่าวว่า ตนเองรู้สึกดีใจที่ได้รับการปล่อยตัวในวันนี้ โทษจำคุกของตนเองจะถึงกำหนดในต้นเดือน เม.ย. นี้ แต่เนื่องจากตนเองได้รับโทษมา 2 ใน 3 จึงได้ยื่นคำร้องขอพักโทษตามเงื่อนไขของกรมราชทัณฑ์ และได้รับการลดโทษ ซึ่งตนเองยังคงต้องไปรายงานตัวกับกรมราชทัณฑ์ในอีก 3 วันข้างหน้าที่ จ.สระแก้ว บ้านของตนเอง รวมเวลาที่ถูกจำคุกเกือบ 1 ปี 11 เดือนเสถียรถูกจับกุมเมื่อวันที่ 19 มี.ค. 54 ที่หน้าศึกษาภัณฑ์พาณิชย์ ถ.ราชดำเนิน และถูกกล่าวหาว่า จำหน่ายวีซีดีอันมีลักษณะหมิ่นพระบรมเดชานุภาพ จำนวน 20 แผ่น ต่อมา 4 ก.ค. 54 ศาลพิพากษาจำคุก 6 ปี และปรับ 100000 บาท แต่เขาให้การรับสารภาพมีเหตุให้บรรเทาโทษเหลือโทษกึ่งหนึ่ง คงเหลือโทษจำคุก 3 ปี และปรับ 50000 บาทเขากล่าวว่า ที่ผ่านมาเขาได้ดำเนินการยื่นฎีกาขอพระราชทานอภัยโทษ แต่ฎีกาของเขาไม่ผ่าน อย่างไรก็ตาม เขาก็ยังได้รับการลดโทษ 2 ครั้ง จาก พ.ร.ฎ.พระราชทานอภัยโทษ 2554 และ พ.ร.ฎ.พระราชทานอภัยโทษ 2555 จนทำให้โทษของเขาลดลงจนสามารถขอพักโทษได้และได้รับการปล่อยตัว
 คนขายซีดีที่ถูกจับจากมาตรา 112 เมื่อปี 2554 เนื่องจากขายซีดีเข้าข่ายหมิ่น ได้รับการปล่อยตัวในวันที่ 2 ก.พ.ที่ผ่านมา ท่ามกลางการต้อนรับจากคนเสื้อแดงราว 20 คน 2 ก.พ. 56 เวลา 9.40 น. เสถียร
คนเสื้อแดง,ปล่อยตัว,อิสรภาพ,เสถียร,เืรือนจำพิเศษกรุงเทพมหานคร